﻿Liviu Surugiu - Mîinile lui Solomon - Lucrare premiată la ultimul concurs SUPERNOVA '94 (s horror) http://revistanautilus ro/povestiri/mainile-lui-solomon-liviu-surugiu/ Mon era înfrînt Prăbuşit pe podea, definitiv Sala se golise demult, dar el încă zăcea acolo, între durere şi ruşine, furie şi disperare Un Pompei căzut sub lava înfrîngerii — Eşti un luptător bun, domnule Solomon! Se auzi deodată Ai putea fi, însă, cel mai bun pariez Se ridică automat În sală, printre rîndurile de fotolii goale, înainta un necunoscut — Cine eşti? Îl chestionă ştergîndu-se cu prosopul abandonului Străinul rîse ascuţit, neuman aproape — Valentino Ramsey Valentino, ieşi el la lumină, dacă asta îţi convine Îl privi de sus pînă jos – o distanţă nu prea mare, ţinînd cont că era aproape pitic Avea favoriţi stufoşi, o pălărie înaltă şi parcă venea direct din secolul trecut — Şi ce vrei? Se întoarse căutîndu-şi halatul — Impresarul dumitale te-a părăsit, îi admiră Ramsey spatele lat — Îhî Meritam Mauser m-a învins — Nu Mauser Se întoarse Piticul începea să devină ciudat — Nu Mauser, zîmbi acesta Mîinile lui Berea era atît de rece că abia bău primul pahar De fapt, îi uitase gustul — El nu mă lăsa — Nu-ţi fă griji, se întrerupse piticul din sporovăială Nici Mauser nu e un sfînt — Mă rog — Contează şi asta, să ţii regim, chestii-socoteli, dar antrenamentul special e totul Eu îţi spun că — Hai noroc! Oricum sînt un ratat — Te rog să mă asculţi Am o metodă nouă de antrenament Adică, ce spun eu, nouă! e, de fapt, foarte veche! — Ce zici acolo, nouă, dar foarte veche, te-ai îmbătat înaintea mea?! — În India, acum 4000 de ani — Dar mai dai un rînd? — Ascultă-mă ce-ţi zic! Despre metodă e vorba! — Hai noroc! Piticul îl apucă de guler băgîndu-i o hîrtie sub nas — Semnează asta — Ce e? A?! Ce zice? — Că sînt noul tău impresar Îmi dai 50%! — Smith îmi lua douăş'cinci! Hîc! — Din mici cîştiguri la meciurile mici! Cu mine îl vei învinge pe Mauser! Şi pe alţii! Vei pleca din oraşul ăsta infect! Vei lupta în Ligă! Te duc la Londra! Vei fi cel mai bun cel mai bogat! — voi fi cel mai beat — Semnează! Solomon întinse mîna după alt pahar Şi semnă Şi nu avu de regretat După primul meci chiar, la nici două săptămîni, ieşi învingător Nu apăru nicăieri vreo ştire, deşi Ramsey căută ore întregi în ziarul local — De mîine începem antrenamentele! Se opri el, nervos — Credeam că am şi început, căscă Mon trosnindu-şi oasele În viaţa mea n-am ridicat atîtea greutăţi — Asta a fost ca să te aduc pe linia de plutire! Aproape că se răsti Ramsey Din acest moment nu mai ridici nimic! Solomon făcu ochii mari — Nici măcar o căldare cu apă! În ring nu te lupţi cu aşa ceva! Nu cu aşa ceva trebuie învăţat corpul tău! În ring te lupţi cu corpuri! Asta îţi trebuie pentru antrenament! — Corpuri Adu-mi tu corpuri , se întinse uriaşul — Nu-ţi aduc nimic! Ţipă Ramsey — Şi de ce ţipi?! Piticul se opri transpirat — De încîntare, şopti el răguşit Faţa îi radia o lumină ciudată — De bucurie, repetă Big Solomon înjură Tricoul adversarului nu îl încăpea — Uite ce braţ ai! Exclamă Ramsey înfigîndu-i ghearele în carne Cîte mai sînt la fel în oraş? — Eu ştiu?! Cred că nici unul Piticul chiţăi mulţumit — Eşti prost Mai e unul — Ăă? Al cui? Făcu uriaşul provocat — Tot al tău Braţul stîng, orbule! Mon îşi privi contrariat cele două membre musculoase Erau la fel, din umeri pînă în vîrful degetelor Deodată începu să rîdă — Ha-ha! Aşa e! Ha-ha! Amîndouă sînt ale mele! Ale mele, ha-ha! Ramsey zîmbi scurt şi ieşi din încăpere — Asta rămîne de văzut, şopti el închizînd încet uşa Cu banii luaţi la prima victorie abia îşi plătiră chiria din urmă Cămăruţa era întunecată şi urît mirositoare, iar mobila se rezuma numai la două paturi de campanie identice, prea mici pentru Solomon şi prea mari pentru Valentino Acum însă, acesta din urmă mai adusese ceva în încăpere Big Mon nu-şi putu da seama despre ce e vorba O draperie murdară acoperea un fel de cutie sau mai degrabă o masă Înghiţi în sec — Un luptător bun trebuie să progreseze mereu, începu Ramsey lecţia Uite, să zicem că eu îţi aduc un tip mai tare — Adu-mi, mîrîi Mon, să vezi ce fac cu el! — Mă laşi să termin? Îl aşeză piticul la loc Spuneam că tu, cu progresele tale, l-ai învinge repede şi pe ăsta Te-ai antrena, ai deveni mai puternic — Da' dacă s-ar antrena şi tipu'? Se scarpină uriaşul Ramsey îl mîngîie condescendent — Unul tot ar fi mai bun — Adică eu, zîmbi Mon fericit — Tu, tu, aprobă stăpînul Luă o cretă şi începu să mîzgălească peretele negru de fum — Cu puţin noroc şi ceva genetică, poţi progresa mereu învingîndu-ţi adversarii unul cîte unul Ba, mai mult, fiecare învins îţi va da mai multă putere, încredere şi curaj pentru următorul Trase o linie deasupra semnelor neînţelese — Asta ştii ce înseamnă? La un moment dat te vei plafona Şi încă n-ar fi o problemă, dacă plafonul ar fi suficient de sus încît să fie deasupra tuturor Dar chiar şi aşa, el nu se va menţine prea mult O zi fără progres nu înseamnă să stai pe loc, înseamnă un pas înapoi Obişnuit cu o asemenea stare, fie ea şi maximă, corpul devine imun la solicitări şi pe ansamblul său, începe un proces inerent, dacă nu de atrofiere musculară, cel puţin de apatie musculară Ceea ce e cam tot acelaşi lucru — Adică? — Adică, după un timp, cineva mai slab decît tine, dar aflat în plin avînt, te va doborî Ramsey desenă un cerc pe care-l tăie în două — Aici intervine ceea ce-ţi spuneam ieri despre corpuri Îţi trebuie un corp, un adversar permanent, cineva care să te învingă mereu şi pe care să-l înfrîngi totdeauna Eu ţi l-am găsit — Da? Se încorda Mon Cine e? Privi spre uşă, apoi spre cutia misterioasă — Eşti chiar tu Uriaşul se gîndi aproape două minute, apoi zîmbi — N-am înţeles Ramsey îl bătu pe umăr, protector — În India, acum 4000 de ani Big Mon îl privea atent, drept în gură N-avea sens să-i ţină un curs de istorie, regretă Ramsey — Acesta e aparatul! Şi trase draperia la o parte Aşează-te în fotoliu Aproape că se scufundă în el Două bare metalice i se închiseră deasupra, în vreme ce mîinile, ieşite în faţă şi puţin în sus, erau strînse bine de nişte corzi subţiri Părea un bebeluş gigantic cerşind mecanic biberonul plin — Asta da antrenament, spumegă Mon După ce ies de aici te sugrum cu mîinile mele — Ale tale?! Hohoti piticul, ca un vrăjitor Şi i le acoperi cu o pînză neagră, din umeri pînă în vîrfurile degetelor Nu simţea nimic, nu vedea nimic, nu auzea Nici nu ştia ce se întîmplă cu mîinile lui în două luni cîştigă patru meciuri Aproape cu ochii închişi, glumea un ziarist pe prima pagină Citind asta însă, Ramsey nu zîmbi; ştia că, într-un fel, chiar aşa era Nu-i dăduse încă nici o explicaţie Dar, după ce intrară în Ligă, la primul antrenament îi spuse clar: — De azi nu mai folosim asta Şi aruncă pînza sfîşiată — Înseamnă că am să le văd? — De fapt, ele te vor vedea pe tine Solomon clipi buimăcit, însă altceva nu mai află Şi le văzu Le văzu ridicîndu-se brusc, umflîndu-se şi încordîndu-se Încovoiate, crispate Se repezeau una spre alta, zgîrieturile plouau O priză, apoi o răsucire Mon ţipă de plăcere – erau pline de sînge Din cînd în cînd însă, mîinile se opreau Atunci Ramsey le biciuia şi ţipa la el să nu cedeze, ce să nu cedeze că era imobilizat, ele se luptau, doar ele, mîinile lui — A fost binişor, îi desfăcu piticul chingile Braţele îi căzură inerte Le privi cu veneraţie Luptaseră superb, mai bine decît în ring — Asta şi vreau, înţelegi, să conştientizezi acum şi să subconştientizezi atunci, în timpul meciului, să le laşi să lupte Stai, ce faci?! Mon rămase cu prosopul în aer — Vroiam să mă şterg de sînge — Cu Jenny pe Betty?! Vreau să spun, cu stînga pe dreapta?! — Dar ce-are?! — De cîte ori te-a şters pe tine Mauser? Sau tu pe Thyron? — Asta e altceva — Nu e deloc altceva! E acelaşi lucru! Mîinile tale sînt rivale! — Sînt?! Se miră Mon sincer Dar în timpul meciului nu formează o echipă, eu aşa credeam — Să nu mai crezi nimic! Nici atunci şi nici acum ele nu sînt o echipă! Sînt rivale Trebuie să înţelegi că numai antagonismul ăsta le poate duce la progres! — Bine, am înţeles — Încă n-am terminat! Îl apucă de mîna stîngă — Ea e Jenny — Îmi pare bine, încercă Mon să rîdă Dar nu reuşi, îşi aduse aminte de linţoliul negru sub care mîinile se sfîşiau, în vreme ce el nu simţea nimic — Ea e Betty, îi arătă Ramsey braţul celălalt — Mai bine le botezai Cain şi Abel — Dacă le botezam astfel rămîneai ciung Abel era prea prost — Acum pot să mă bandajez? — Nu! Lasă-le aşa! — Dar mă doare! — Nu trebuie să te doară! Îl apucă piticul de umeri zgîlţîindu-l surprinzător de puternic Nu pe tine trebuie să te doară! Peste o săptămînă cîştigă primul meci în Ligă Deja se vorbea despre el — Nu asculta gogoşi! Îl trase Ramsey afară din sala de conferinţe Încă nu eşti suficient de bun; Ozborne te-ar face praf imediat! — Nu cred! Mîrîi Solomon De ce nu mă laşi să-ţi arăt?! Acceptă partida, o să luăm bani grei — O s-o accept O s-o accept! Se urcă Ramsey primul în limuzină Toate la timpul lor Şi nu te mai făli atît: nu uita, tu nu ai ce să-mi arăţi mie! La hotel merseră direct în sala de antrenament rezervată numai pentru ei — Aici e vopsea roşie, aici galbenă , veni piticul cu două borcane — Văd, zise Big Mon — E foarte bună, special pentru pielea ta Ţine oricît şi se curăţă uşor cu lichidul ăsta — Ce naiba vrei să-mi faci?! Se dădu înapoi uriaşul — Numai mîinile Le vopsim diferit Apoi îşi lăsă unghii mari De fapt, numai lui Jenny Betty fu bătută crîncen, sfîşiată la sînge Mîna stîngă se retrase încet, victorioasă, umflîndu-şi mîndră bicepsul rotund Unghiile ascuţite sclipeau sîngerii şi bucăţi mici de came atîrnau în vîrfurile lor Se refăceau cu iuţeală fiindcă, după noul sistem, sîngele aducea aproape toată hrana în ele La următorul antrenament, Betty se răzbună cumplit Ramsey acceptă cu greu că Solomon nu-şi strecurase în mod conştient stiletul în mînecă Dar se bucură, de fapt, că independenţa mîinilor creştea — Îţi vei reveni, nu te teme! O bandaja el atent pe Jenny, mîngîindu-i bicepsul sfîrtecat Atunci, pentru prima oară, ghearele ţîşniră Dar piticul se feri, agil şi, chicotind malefic, ieşi din încăpere sub privirile uimite ale lui Solomon A doua zi îi luă pulsul Nici lui nu-i venea să creadă Apoi tensiunea; şi ea era diferită la cele două mîini Luna părea o monedă uriaşă, de aur, muşcată într-o parte de colţii unui vînzător suspicios Ramsey se întrebă pentru a suta oară dacă petele alea mari nu-i micşorează valoarea Atunci auzi din nou zgomotul acela straniu, ca un sîsîit Era mai clar şi venea din camera alăturată Se strecură uşor; deschise uşa grea Pentru cîteva clipe nimic nu-i atrase atenţia Vastul dormitor părea o grădină antediluviană în care toţi monştrii dorm Covorul uriaş era presărat de obiectele preferate ale lui Mon; mingi, păpuşi, trenuleţe ce alcătuiau parcă un straniu osuar marţian Un pian enorm cumpărat pe bani grei la o licitaţie dură Un tablou inestimabil pus direct pe jos şi în care piticul calcă îngrozit Cîteva abecedare colorate silenţios de stăpînul lor Tava cu ultima masă, plină de resturi, pe care Mon nu îngăduise să o ia cineva Se îndreptă direct spre pat De acolo venea răsuflarea grea, caldă, a gigantului cu inimă de copil Pe deasupra corpului învelit luna proiectase chenarul ferestrelor enorme Peretele devenise, panoramic, un ecran deocamdată gol O pasăre trecu grăbită prin dreptul lunii aproape pline şi amprenta ei neagră fulgeră o clipă în dreptunghiul de lumină Şi atunci sîsîitul Ramsey se plecă brusc lîngă tunelul unui tren răsturnat O mişcare Erau ele Erau mîinile Ar fi vrut să iasă din ascunzătoare, dar nu mai avea cum Îngrozit, abia respirînd, urmări de la doi paşi spectacolul grotesc Jenny se ridicase dreaptă ca o cobră flămîndă Pumnul i se ţuguiase, cu degetele într-o parte, clămpănind încet Unghiile subţiri se întreţeseau ca nişte colţi-ace în cel mai hidos maxilar Din locul unde era, putu vedea clar, cu sufletul la gură, cum Betty se tîrăşte vicleană în jurul corpului adormit Cînd şi cînd, se oprea ciulindu-şi degetul mare ca pe un periscop Deodată se înălţă Jenny era însă pregătită Se ciocniră, îşi trosniră degetele Se ciupiră plecîndu-se una pe sub alta, se loviră dureros cu cantul palmei Abia suflînd, de parcă el s-ar fi luptat, Ramsey urmărea ameţit oribilul măcel Acolo erau mîinile şi ele se luptau zadarnic, prăpădindu-şi energia, riscînd o entorsă ori poate şi mai rău Aşa ceva nu se face! Vru să strige Asta, numai în ring! Voi nu luptaţi pentru voi, luptaţi pentru mine! Dar nu avu curaj nici măcar să clipească Păreau doi dinozauri Doi Thyranozauri Umbrele înalte, proiectate pe perete, deasupra patului, se încolăceau ca două gîturi lungi cu căpăţîni cuirasate Două degete păreau membrele superioare, atrofiate, iar celelalte trei întruchipau mandibulele feroce Coatele se lăsau pe o parte tîrînd bicepşii bombaţi ca nişte burţi prea pline, răsfrînte, sprijinite în cozile-umeri Un jet de sînge îl stropi în ochi Doamne, se gîndi piticul, de nu şi-ar tăia venele! Iar Solomon, torturatul, cu chipul ca de ceară în lumina sepulcrală, părea împietrit, un suflet damnat Mănuşile de lînă se dovediră eficiente La început comandară de fier, cum văzuse Mon într-un film cu ninja Apoi de plastic De fapt, chiar şi cele din lînă mai veche de cîteva săptămîni nu erau bune; trebuiau să fie proaspete — Să vezi cum se pitea fiecare după cap şi tremura acolo epuizată, pînă se refăcea! Îi povestea Ramsey în vreme ce el stătea cu mîinile într-un lighean cu apă rece, după o nouă noapte cu peripeţii Ligheanul era plin de peşti vii şi, din cînd în cînd, cîte unul se ridica la suprafaţă cu burta în sus şi capul zdrobit; apa se înroşise — Spune, Ramsey, că povesteşti frumos, îi sorbea Mon cuvintele tremurînd de încîntare — Aşa Cealaltă, se învîrtea furioasă, încerca să atace, dar nu se putea apropia de cap, cu toate că, mai tîrziu, îi venea ei rîndul să se apere în umbra lui Hei! M-ai stropit! — Cred că a fost Betty Îl învinse pe Ozborne Era cel mai bun Toată Liga îl venera — Big Solomon? Zîmbi bărbatul în loden V-am văzut la meciuri Era însoţit de doi poliţişti — Atunci de ce mai întrebi? — Sînt Marcrowi, Inspector de Poliţie, Scotland Yard! Se legitimă acesta — Şi ce vrei? — Pot să intru? — Nu, se aşeză Mon în uşă Impresarul meu nu-i aici — Ăă Tocmai despre el e vorba, încercă Marcrowi să privească în încăpere — A făcut ceva? V-am spus că nu-i aici — Păi, ştim E la morgă Solomon încuviinţă din cap; abia apoi realiză ce auzise — E mort, îl asigură inspectorul Uriaşul se prăbuşi într-un fotoliu Cei trei intrară timizi — A fost găsit la marginea oraşului, într-o grămadă de gunoi, îl privi în ochi — Ştrangulat, preciză Marcrowi Îi venea să plîngă Ramsey, bietul Ramsey! — Avem afară un martor care l-a văzut pe ucigaş — L-a văzut , se ridică Mon transfigurat — Adică pe cel care l-a dus acolo Dar noi bănuim că acela e ucigaşul Corney, se întoarse spre unul din poliţişti, adu-o încoa! Era o fată Cînd îl zări pe Solomon, se albi — E E el, îl arătă tremurînd Uriaşul o asculta prostit, încuviinţînd din cap aproape fără să-şi de-a seama — L-a adus aşa ciudat îl ţinea deasupra, nu la spate sau pe umeri Îl ţinea în mîini, drept şi cu mîinile l-a mai sugrumat odată înainte de a-l azvîrli Abia atunci sări în picioare — Domnule Solomon, sînteţi arestat pentru crimă — Nu Nu vreau , bîiguia ca un nebun, îl duceau încet, cu teamă, prin culoarele închisorii — Nu eu , încercă să se oprească Aproape că-l azvîrliră înăuntru, cu uşurare, închizînd uşa în urma lui — O să aştepţi niţel pînă-ţi vine avocatul — Nu Nuuu! Prinse brusc puteri Nu mă lăsaţi cu ele şi începu să plîngă Doamne, nuuu! Răcni el din adîncul creierului înfricoşat Mîinile îi ieşiseră printre gratii implorînd parşive milă de nicăieri Se întoarseră apoi una spre alta, clămpănind viclene şi sîsîitul morţii se îndreptă spre el Le privi, pentru ultima oară Un urlet prelung, de durere şi groază, umplu coridoarele Îl vor ucide Îl vor ucide şi, abia apoi, în sfîrşit, pe viaţă şi pe moarte, se vor lupta între ele 